
Høring over udkast til forslag til lov om ændring af lov om Dansk Sprognævn

Kulturministeriet sender hermed vedlagte udkast til forslag til lov om ændring af lov om Dansk Sprognævn i høring. 

Det foreslås med lovforslaget at forpligte Dansk Sprognævn til at vejlede i at beskytte det danske sprog gennem proaktive indsatser.

Endvidere foreslås to ændringer af lovteknisk karakter, som ikke vil medføre ændringer af gældende ret; dels ændring fra punktum til parentes i § 1, stk. 2, nr.1-3, dels en konsekvensrettelse fra punktum til komma i § 1, stk. 2, nr. 3 som følge af det nye nr. 4.

Der henvises i øvrigt til vedlagte udkast til lovforslag. 

Det foreslås, at loven træder i kraft 1. juli 2027. 

Kulturministeriet skal anmode om eventuelle bemærkninger til lovforslaget senest den 7. december 2026.

Høringssvar bedes sendt til kum@kum.dk med aeje@kum.dk i kopi. Eventuelle spørgsmål til lovforslaget kan rettes til Andreas Jensen på aeje@kum.dk.

